text: бесарық сырдария алабындағы өзен. қызылорда облысы жаңақорған ауданының жаманбай батыр ауылдық округі аумағымен ағып өтеді. қаратау жотасының батысында. ұзындығы 85 км. өзеннің жылдық ағысы 170 млн.м3. қаратау жотасының оңтүстік-батыс баурайынан бастау алады. тау шатқалдарынан бес арық (өзенше) ағып шығып, шатқалдан шыға берер тұстағы байғабыл ауылы жанында бірігіп бесарық деп аталады. осы елді мекен тұсында 1974 жылы өзімен аттас бөген (су сыйымдылығы 15 млн.м3) салынған. бөгеннен шыққан өзен кеңес ауылы тұсында егістіктерге таралып кетеді. кезінде бесарық суы сатымсай сайымен сырдарияға құятын. бесарық өзенінің суын бесарық және кеңес шаруашылықтары пайдаланады. ауданы өзендері